CELEX: 32012D0809
Language: mt
Date: 2012-12-20 00:00:00
Title: Deċiżjoni ta’ Implimentazzjoni tal-Kunsill 2012/809/PESK tal- 20 ta’ Diċembru 2012 li timplimenta d-Deċiżjoni 2011/486/PESK dwar miżuri restrittivi diretti kontra ċerti individwi, gruppi, impriżi u entitajiet fid-dawl tas-sitwazzjoni fl-Afganistan

21.12.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 352/47
            
         DEĊIŻJONI TA’ IMPLIMENTAZZJONI TAL-KUNSILL 2012/809/PESK
   tal-20 ta’ Diċembru 2012
   li timplimenta d-Deċiżjoni 2011/486/PESK dwar miżuri restrittivi diretti kontra ċerti individwi, gruppi, impriżi u entitajiet fid-dawl tas-sitwazzjoni fl-Afganistan
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 31(2) tiegħu,
   Wara li kkunsidra d-Deċiżjoni tal-Kunsill 2011/486/PESK tal-1 ta’ Awwissu 2011 dwar miżuri restrittivi diretti kontra ċerti individwi, gruppi, impriżi u entitajiet fid-dawl tas-sitwazzjoni fl-Afganistan (1), u b’mod partikolari l-Artikolu 5 u l-Artikolu 6(1) tagħha,
   Billi:
   
               (1)
            
            
               Fl-1 ta’ Awwissu 2011, il-Kunsill adotta d-Deċiżjoni 2011/486/PESK.
            
         
               (2)
            
            
               Fl-20 ta’ Novembru 2012, il-Kumitat tal-Kunsill tas-Sigurtà tan-Nazzjonijiet Uniti, stabbilit b’konformità mal-paragrafu 30 tar-Riżoluzzjoni 1988 (2011) tal-Kunsill tas-Sigurtà, emenda l-lista ta’ individwi, gruppi, impriżi u entitajiet soġġetti għal miżuri restrittivi.
            
         
               (3)
            
            
               L-Anness tad-Deċiżjoni 2011/486/PESK għandu għalhekk jiġi emendat kif meħtieġ,
            
         ADOTTA DIN ID-DEĊIŻJONI:
   Artikolu 1
   L-Anness tad-Deċiżjoni 2011/486/PESK huwa b’dan emendat kif jinsab fl-Anness ta’ din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fid-data tal-pubblikazzjoni tagħha f’Il-Ġurnal Uffiċjali tal-Unjoni Ewropea.
   
      Magħmul fi Brussell, l-20 ta’ Diċembru 2012.
      
         
            Għall-Kunsill
         
         
            Il-President
         
         E. FLOURENTZOU
      
   
   
      (1)  ĠU L 199, 2.8.2011, p. 57.
   
      ANNESS
      
                  I.
               
               
                  
                     L-entrati ta’ hawn taħt għandhom jiżdiedu mal-lista li tinsab fl-Anness tad-Deċiżjoni 2011/486/PESK.
               
            A.   Individwi assoċjati mat-Taliban
      
      
               
                  1.
               
               
                  Mohammed Qasim Sadozai Khudai Rahmin (alias Muhammad Qasim)
                  Titolu: Haji Data tat-Twelid: Bejn l-1975 u l-1976 Post tat-Twelid: Villaġġ ta’ Minar, Distrett ta’ Garmser, Provinċja ta’ Helmand, Afganistan Nazzjonalità: Afgan Nru tal-identifikazzjoni nazzjonali: (a) Karta tal-identità nazzjonali Afgana (tazkira) numru 57388 maħruġa fid-Distrett ta’ Lashkar Gah, Provinċja ta’ Helmand, Afganistan (b) Numru tal-karta residenzjali 665, Ayno Maina, Provinċja ta’ Kandahar, Afganistan Indirizz: (a) Wesh, Distrett ta’ Spin Boldak, Provinċja ta’ Kandahar, Afganistan (b) Safaar Bazaar, Distrett ta’ Garmser, Provinċja ta’ Helmand, Afganistan (c) Numru tal-kamra 33, Sular 5, Sarafi Market, Belt ta’ Kandahar, Provinċja ta’ Kandahar, Afganistan Informazzjoni oħra: (a) Proprjetarju ta’ Rahat Ltd. Involut fil-forniment tal-armi għat-Taliban, inkluż apparat esplożiv improvviżat (IED). (b) Isem il-missier huwa Haji Mullah Wali. L-isem alternattiv tal-missier huwa Haji Sadozai. Isem in-nannu huwa Khudai Rahim. Data tan-nomina min-NU: 21.11.2012.
               
            B.   Entitajiet u gruppi u impriżi oħra assoċjati mat-Taliban
      
      
               
                  1.
               
               
                  Rahat Ltd. (alias (a) Rahat Trading Company (b) Haji Muhammad Qasim Sarafi (c) New Chagai Trading)
                  Indirizz: (a) Uffiċċju tal-Fergħa 1: Numru tal-kamra 33, Sular 5, Sarafi Market, Belt ta’ Kandahar, Provinċja ta’ Kandahar, Afganistan (b) Uffiċċju tal-Fergħa 2: Numru tal-ħanut 4, Azizi Bank, Haji Muhammad Isa Market, Wesh, Spin Boldak, Provinċja ta’ Kandahar, Afganistan (c) Uffiċċju tal-Fergħa 3: Safaar Bazaar, Distrett ta’ Garmser, Provinċja ta’ Helmand, Afganistan (d) Uffiċċju tal-Fergħa 4: Lashkar Gah, Provinċja ta’ Helmand, Afganistan (e) Uffiċċju tal-Fergħa 5: Distrett ta’ Gereshk, Provinċja ta’ Helmand, Afganistan (f) Uffiċċju tal-Fergħa 6: Distrett ta’ Zaranj, Provinċja ta’ Nimroz, Afganistan (g) Uffiċċju tal-Fergħa 7: i) Triq Dr Barno, Quetta, Pakistan ii) Haji Mohammed Plaza, Triq Tol Aram, viċin Triq Jamaluddin Afghani, Quetta, Pakistan iii) Kandahari Bazaar, Quetta, Pakistan (h) Uffiċċju tal-Fergħa 8: Chaman, Provinċja ta’ Baluchistan, Pakistan (i) Uffiċċju tal-Fergħa 9: Chaghi Bazaar, Chaghi, Provinċja ta’ Baluchistan, Pakistan (j) Uffiċċju tal-Fergħa 10: Zahedan, Provinċja ta’ Zabol, Iran. Informazzjoni oħra: (a) Rahat Ltd. intużat mit-tmexxija Talibana għat-trasferiment ta’ fondi li oriġinaw minn donaturi esterni u traffikar tan-narkotiċi għall-finanzjament tal-attività Talibana sa mill-2011 u l-2012. (b) Proprjeta’ ta’ Mohammed Qasim Sadozai Khudai Rahim. (c) Assoċjat ukoll Mohammad Naim Barich Khudaidad. Data tan-nomina min-NU: 21.11.2012.